28.ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ.129507/3496 της 15/27 Σεπτ. 1973 (ΦΕΚ Β' 1119) Περί των δικαιολογητικών αναγνωρίσεως και εκκαθαρίσεως των δαπανών κινήσεως των πολιτικών δημοσίων υπαλλήλων. Έχοντες υπ' όψει: Τας διατάξεις του άρθρ.27 παρ.1 του Ν.Δ.65/73 "περί των δαπανών κινήσεως των τακτικών πολιτικών δημοσίων υπαλλήλων", αποφασίζομεν: Καθορίζομεν τα απαιτούμενα δικαιολογητικά δια την αναγνώρισιν και εκκαθάρισιν των υπό του Ν.Δ.65/1973 προβλεπομένων δαπανών εν γένει ως ακολούθως: Α'.Δαπάναι κινήσεως εντός έδρας: 1.Κατάστασις εις διπλούν των δαπανών, υπογεγραμμένη υπό του δικαιούχου. 2.Ημερολογιακή κατάστασις εις διπλούν, θεωρημένη παρά του Προϊσταμένου της Υπηρεσίας, εις ην θ' αναφέρωνται αι μετακινήσεις και το αντίτιμον των καταβληθέντων εισιτηρίων. Β'.Δαπάναι κινήσεως εκτός έδρας: 1.Κατάστασις εις διπλούν των γενομένων δαπανών. Επ' αυτής θα βεβαιούται υπό του Προϊσταμένου της Υπηρεσίας ότι ο υπάλληλος δεν υπερέβη τας δικαιουμένας ημέρας παραμονής εκτός έδρας, τας καθοριζομένας υπό της σχετικής αποφάσεως του Πρωθυπουργού. 2.Κεκυρωμένον αντίγραφον της διαταγής μετακινήσεως. 3.Ημερολόγιον κινήσεως, θεωρημένον παρά του Προϊσταμένου της Υπηρεσίας. 4.Αποδείξεις καταβολής του αντιτίμου των εισιτηρίων μετακινήσεως του υπαλλήλου, εφ' όσον το ποσόν υπερβαίνη τας δραχ.(10) δι' εκάστην μετακίνησιν. Δια τας περιπτώσεις μισθώσεως μεταφορικού μέσου, αι ως άνω αποδείξεις θα είναι θεωρημέναι παρά της αστυνομικής αρχής δια το κανονικόν της τιμής και ότι δεν υφίσταται συγκοινωνία δια τακτικού μέσου. Δια της υπ' αριθ.57243/2288 της 27 Απρ./8 Μαΐου 1976 (ΦΕΚ Β' 627) αποφ. Υπ. Οικονομικών ωρίσθη, ότι δια την αναγνώρισιν και εκκαθάρισιν των δαπανών των εκτός έδρας μετακινουμένων δι' εκτέλεσιν υπηρεσίας υπαλλήλων, δεν απαιτούνται αποδείξεις καταβολής του αντιτίμου των εισιτηρίων, εφ' όσον το ποσόν είναι κατώτερον των 20 δραχμών δι' εκάστην μετακίνησιν. 5.Υπεύθυνος δήλωσις δια τους μετακινουμένους δι' ιδιοκτήτου αυτοκινήτου των ιδίων ή μέλους της οικογενείας των, εις ην ν' αναφέρηται και ο αριθμός κυκλοφορίας του αυτοκινήτου. 6.Βεβαίωσις του εκκαθαριστού των αποδοχών περί της κατηγορίας και βαθμού του υπαλλήλου ως και των μηνιαίων αυτού αποδοχών, αναλυτικώς. 7.Βεβαίωσις της αρμοδίας Υπηρεσίας περί της χιλιομετρικής αποστάσεως των τοποθεσιών μετακινήσεως. Γ'.Δαπάναι κινήσεως λόγω μεταθέσεως ή αποσπάσεως ή τοποθετήσεως: Πέραν των εν τη Β' περιπτώσει αναφερομένων δικαιολογητικών, απαιτούνται και τα ακόλουθα: 1.Υπεύθυνος δήλωσις περί της μετακινουμένης μετ' αυτού οικογενείας του. 2.Εξωφλημένη φορτωτική των κομίστρων μεταφοράς της οικοσκευής. Δια την περίπτωσιν μεσολαβήσεως φέρρυ-μπότ, ο ναύλος του φορτηγού αυτοκινήτου αναγράφεται επ' αυτής κεχωρισμένως και θεωρείται η φορτωτική υπό της Λιμενικής Αρχής δια το κανονικόν του ναύλου του αυτοκινήτου. 3.Υπεύθυνος δήλωσις κατά τας διατάξεις του Ν.Δ.105/69 περί του βάρους της μεταφερομένης οικοσκευής. (Αντί για τις σελ. 400,05(β)-400,12(β)  Σελ. 400,11(γ) Τεύχος 1347 Σελ. 83 Οδοιπορικά 2.Ζ.δ.27-28 4.Βεβαίωσις του προϊσταμένου της υπηρεσίας περί της εγκαταστάσεώς του ή μη εις τον τόπον της νέας του υπηρεσίας και ότι δεν μετατίθεται εν συνεχεία αποσπάσεως, δι' ην έλαβεν αποζημίωσιν πλέον των 30 ημερών ή δεν αποσπάται εν συνεχεία προηγουμένης αποσπάσεώς του εις τον αυτόν τόπον. Δ'.Δαπάναι κινήσεως λόγω αποχωρήσεως: Πέραν των δια τας περιπτ.Β' και Γ' καθοριζομένων δικαιολογητικών απαιτούνται και τα ακόλουθα: 1.Κεκυρωμένον αντίγραφον της πράξεως απολύσεως ή ληξιαρχική πράξις θανάτου δια τους εν υπηρεσία αποβιούντας. 2.Υπεύθυνος δήλωσις περί του τόπου της μονίμου εγκαταστάσεώς των. 3.Βεβαίωσις του προϊσταμένου περί της ημερομηνίας αποχωρήσεως εκ της Υπηρεσίας και προκειμένου περί των αποβιούντων ότι υπηρέτουν εις την υπ' αυτόν Υπηρεσίαν και απεβίωσαν εν ενεργεία. Ε'.Εκτός των ανωτέρω βασικών δικαιολογητικών θα υποβάλλεται κατά περίπτωσιν και παν έτερον δικαιολογητικόν, όπερ κρίνεται απαραίτητον υπό της εκκαθαριζούσης την δαπάνην υπηρεσίας δια την θεμελίωσιν του δικαιώματος του υπαλλήλου. Η παρούσα δημοσιευθήτω δια της Εφημερίδας της Κυβερνήσεως.